সভায় পদ্মাসেতু রেল সংযোগ প্রকল্পের ব্যয় ৪ হাজার ২৫৭ কোটি টাকা বাড়িয়ে ৩৯ হাজার ২৪৬ কোটি ৮০ লাখ টাকায় অনুমোদন দেওয়া হয়েছে। এতে চীনা সরকারের কাছ থেকে ঋণ আকারে ২১ হাজার ৩৬ কোটি টাকা পাওয়া যাবে। পরিকল্পনামন্ত্রী জানান, প্রকল্পটির ঋণ চুক্তি সম্পন্ন করতে দুই বছর সময় লেগেছে। এজন্য জমি অধিগ্রহণ ব্যয় অনেক বেড়েছে। এই বাড়তি অর্থ দিতে চীন রাজি নয়। এজন্য সরকারি অংশের ব্যয়সহ প্রকল্পের মূল ব্যয় বেড়েছে। ব্যয় বৃদ্ধির পাশাপাশি প্রকল্পটির মেয়াদ দুইবছর বাড়িয়ে ২০২৪ সালের জুন পর্যন্ত করা হয়েছে।